บาทเปิด 30.01/02 บาทต่อดอลลาร์แข็งค่าเล็กน้อย
เงินบาทเปิดตลาด 30.01/02 บาทต่อดอลลาร์ แข็งค่าเล็กน้อย ตลาดรอดูตัวเลขเศรษฐกิจสหรัฐ-ประชุม ธนาคารกลางอังกฤษ ให้กรอบวันนี้ 29.85-30.05 บาทต่อดอลลาร์
4 ก.พ. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.01/02 บาท/ดอลลาร์ แข็งค่าเล็กน้อยจากเย็นวานนี้ที่ปิดตลาดที่ระดับ 30.04 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบ เนื่องจากปัจจัยสำคัญผ่านไปเมื่อวานแล้วในการประชุมคณะกรรมการนโยบายการเงิน (กนง.) ขณะที่ปัจจัยวันนี้เป็นเพียงการติดตามข้อมูลเศรษฐกิจของสหรัฐฯ และการประชุมธนาคารกลางอังกฤษ(BoE)
"วันนี้บาทคงอยู่ในกรอบแคบๆ เพราะไม่มีปัจจัยอะไรพิเศษ การประชุมกนง.ก็ผ่านไปแล้ว ไม่มีผลต่อบาทมากนัก เพราะคงดอกเบี้ยตามตลาดคาด" นักบริหารเงินระบุ นักบริหารเงิน คาดว่า วันนี้เงินบาทจะเคลื่อนไหวในกรอบ 29.85-30.05 บาท/ดอลลาร์